Jizya (arabisk: جزية, "skat") er den kopskat, som alle ikke-muslimer ifølge sharia-loven skal betale for at bo i et område, der er under islamisk herredømme. Skatten fungerer som beskyttelsespenge, der giver dhimmier ret til at leve under kalifatets beskyttelse. Islams hurtige udbredelse i de dele af Mellemøsten, som blev erobret af kalifatet, skyldtes efter alt at dømme blandt andet opkrævningen af jizya, der gjorde jøder og kristne til andenrangsborgere i det islamiske rige. Opkrævningen af jizya er fastlagt i Koranens sura 9,29: "og blandt dem, der har fået Skriften, skal I bekæmpe dem, der ikke bekender sig til den sande religion, indtil de kuet er rede til at betale skat!"